Elevul de au al Sătmarului a obținut un nou premiu de excepție. După ce anii precedenți a câștigat o serie de premii la nivel național și internațional, de data aceasta Luca Muresan a fost declarat cel mai bun matematician din Transilvania la grupa sa de vârstă. Luca Mureșan a obținut rezultate deosebite și anul trecut, motiv pentru care a și fost premiat de prefectul Radu Roca.
Un nou loc întâi
Luca Mureșan, elevul al Colegiului Național "Mihai Eminescu" din Satu Mare, a obţinut locul întâi la concursul de matematică al elevilor din Transilvania. De asemenea, și ceilalți elevii eminescieni sătmăreni au obținut rezultate deosebite.
La cea de-a XXXVI-a ediție a Concursului Interdisciplinar de Matematică și Informatică "Grigore C. Moisil", elevii Colegiului Național "Mihai Eminescu" Satu Mare au obținut următoarele rezultate la informatică: Luca Valentin Mureșan, clasa a VIII-a – Premiul I, Arteni Mihai, clasa a VIII-a – Premiul II; Nistor Adam Gabriel, clasa a VI-a – Mențiune.
În perioada 22-24 martie, la Concursul Interdisciplinar de Matematică şi Informatică "Grigore C. Moisil", au participat, la secțiunile matematică și informatică 256 de elevi din județele Bihor, Bistrița-Năsăud, Cluj, Maramureș, Mureș, Satu – Mare, Sălaj.
La secțiunea informatică, elevii Colegiului Național "Mihai Eminescu" Satu Mare au reprezentat cu mândrie județul nostru: Nistor Adam Gabriel, clasa a VI-a (prof. Șandor Nicoleta/prof. Sabou Rita), Mureșan Luca Valentin, clasa a VIII-a (prof. Șandor Nicoleta/prof. Beiland Arnold), Arteni Mihai, clasa a VIII-a (prof. Șandor Nicoleta), Mare Luca Ghiță, clasa a IX-a (prof. Șandor Nicoleta), Bretan Alexandru, clasa a X-a B (prof. Șandor Nicoleta), Batori Donca Șimon Luca Ștefan, clasa a XI-a B (prof. Jurge Horea/ prof. Beiland Arnold), David Alex Robert, clasa a XII-a B (prof. Vida Felicia/ prof. Beiland Arnold).
Încă din clasele primare s-a remarcat ca un elev deosebit, pasiunea lui fiind matematica. În clasele primare, în calitate de elev al Școlii Gimnaziale "Grigore Moisil" Satu Mare, a câștigat o mulțime de concursuri.
Premiat de prefectul Radu Roca
Reamintim faptul că la finele anului trecut, Luca Mureșan a fost premiat la Prefectură. Prefectul Radu Roca a ținut să-l felicite și să-i acorde o diplomă de excelență și un premiu, elevului de aur al Sătmarului, olimpicului Luca Mureșan de la Colegiul Național "Mihai Eminescu" Satu Mare.
Luca, elev în clasa a VIII-a la Colegiul Național "MIHAI EMINESCU" Satu Mare, face parte din lotul restrâns al României la Informatică și este primul elev din județul Satu Mare care datorită rezulatelor obtinute in competițiile internaționale, nu mai susține evaluarea națională, fiind admis cu media 10 la orice liceu de profil matematică – informatică din țară.
"Vreau să transmitem din partea Instituției Prefectului sincere felicitări profesorilor și familiei care au contribuit la formarea și succesul lui Luca. Prin exemplul său strălucitor, Luca Mureșan devine o sursă de inspirație pentru toți elevii din județul Satu Mare, arătându-le că pasiunea, efortul și susținerea pot deschide uși către realizări extraordinare. Sperăm că mai mulți tineri vor urma exemplul său și vor îmbrățișa cu încredere calea cunoașterii și excelenței academice"-prefect Radu Roca.
Felicitări profesorilor pregătitori : Șandor Nicoleta – informatică și Braica Petru – matematică, doamnei director – prof. dr. Natalia Boloș, doamnei director adjunct – prof. Nicoleta Cherecheș precum și doamnei diriginte – prof. Carmen Bratosin.
Printre rezultatele deosebite obținute anul trecut:
MEDALIE DE ARGINT Olimpiada Europeană de Informatică pentru Juniori (EJOI) 2023 organizată în Georgia
MEDALIE DE AUR la Olimpiada Balcanică de Informatică pentru Juniori (JBOI) 2023 organizată de Macedonia.